Cum a pierdut Donald Trump voturi în Georgia. La renumărare, au fost găsite peste 3.000 în plus.
Peste 3.000 de voturi pierdute pentru Trump au fost găsite în Georgia. Voturile erau pe un card de memorie care nu a fost încărcat în sistem. Voturile provin doar din două comitate, tradițional republicane.
La renumărarea din Georgia s-au găsit peste 3000 de voturi pierdute pentru Donald Trump.Și asta doar în două comitate, Floyd și Fayette, tradițional republicane. Greșeala a fost identică în ambele situații – cardurile de memorie pe care erau voturile scanate nu au fost băgate în mașinile de numărat. Așa că nu s-au regăsit în bilanțul oficial, până acum. Oficialii din Georgia au dat vina pe o eroare umană.Astfel, Donald Trump a redus diferența față de Joe Biden la mai puțin de 13 mii de voturi. Iar renumărarea nu a ajuns încă la final.Echipa de campanie a președintelui a spus deja că aceste descoperiri confirmă ce a spus Trump de la început – că votul a fost viciat.